Victor Leemans

Victor Leemans (født 29. juli 1901 i Stekene, Belgia,  død 3. mars 1971 i Leuven) var en belgisk sosiolog og politiker. Han var Europaparlamentets president fra 1965 til 1966, og representerte kristendemokratene i Europaparlamentet.

Liv og virke

Bakgrunn 
Leemans ble født som sønn av en møller; også mor kom fra en møllerfamilie. Victor gikk på skole i Sint-Niklaas. Som ung ble han journalist og redaktør av avisen Jong Dietschland.  Den redaksjonelle retningen var flamsk-nasjonal, og negativ til parlamentarisk demokrati og solidaritet. Leemans skrev ofte under pseudonymet V. Van Waas.

Karrière 
I 1940 arbeidet Leemans i det offentlige og endte som øverste embetsmann («secretaris-generaal van het ministerie van Economische Zaken en Middenstand») i Belgias næringsdepartement. Leemans fulgte som embetsmann under andre verdenskrig, en samarbeidslinje med den tyske okkupasjonsmakten, og ble etter krigen kritisert for dette. En militær domstol kom til at han ikke hadde handlet «ondsinnet» («kwaadwillig»).

Leemans ble i 1949 medlem av Christelijke Volkspartij, en forløper til Christen-Democratisch en Vlaams. Han var fra 1965 til 1966 Europaparlamentets president.

Referanser 

Europaparlamentets presidenter
Personer fra distriktet Sint-Niklaas